CELEX: 62012CN0127
Language: fi
Date: 2012-03-07 00:00:00
Title: Asia C-127/12: Kanne 7.3.2012 — Euroopan komissio v. Espanjan kuningaskunta

28.4.2012   
            
            
               FI
            
            
               Euroopan unionin virallinen lehti
            
            
               C 126/9
            
         Kanne 7.3.2012 — Euroopan komissio v. Espanjan kuningaskunta
   (Asia C-127/12)
   2012/C 126/18
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: W. Roels ja F. Jimeno Fernández)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta on jättänyt noudattamatta Euroopan unionin toiminnasta tehdyn sopimuksen (SEUT) 21 ja 63 artiklan ja Euroopan talousalueesta (ETA) tehdyn sopimuksen 28 ja 40 artiklan mukaisia velvoitteitaan, koska se on tehnyt eron yhtäältä Espanjassa asuvien ja toisaalta ulkomailla asuvien perinnön- ja lahjansaajien saamien lahjoitusten ja perintöjen verokohtelun, yhtäältä Espanjassa asuvien ja toisaalta ulkomailla asuvien perinnönjättäjien lahjoitusten ja perintöjen verokohtelun sekä yhtäältä Espanjassa ja toisaalta sen ulkopuolella sijaitsevan samankaltaisen kiinteän omaisuuden lahjoitusten ja luovutusten verokohtelun välillä.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Espanjassa perintö- ja lahjavero on valtionvero, jonka perusteista on säädetty 18.12.1987 annetussa laissa 29/87 sekä 8.11.1991 annetulla kuninkaan asetuksella 1629/1991 hyväksytyssä asetuksessa. Veronkanto on annettu itsehallinnollisten alueiden (Comunidades Autónomas) tehtäväksi, ja ne saavat itselleen myös verotuoton, mutta kansallista säännöstöä sovelletaan siinä määritetyissä tapauksissa, jotka ovat lähtökohtaisesti sellaisia, joissa ei ole olemassa henkilöllistä tai tosiasiallista yhteyttä johonkin itsehallinnolliseen alueeseen.
            
         
               2)
            
            
               Veronmaksajien kantama verotaakka on kaikilla perintö- ja lahjaveroa koskevaa lainsäädäntövaltaansa käyttäneillä itsehallinnollisilla alueilla huomattavasti valtion lainsäädännön mukaista verotaakkaa pienempi, mikä aiheuttaa eron yhtäältä Espanjassa asuvien ja toisaalta ulkomailla asuvien perinnön- ja lahjansaajien saamien lahjoitusten ja perintöjen verokohtelun, yhtäältä Espanjassa asuvien ja toisaalta ulkomailla asuvien perinnönjättäjien lahjoitusten ja perintöjen verokohtelun sekä yhtäältä Espanjassa ja toisaalta sen ulkopuolella sijaitsevan samankaltaisen kiinteän omaisuuden lahjoitusten ja luovutusten verokohtelun välillä.
            
         
               3)
            
            
               Mainittu kansallinen säännöstö on SEUT 21 ja SEUT 63 artiklan sekä ETA-sopimuksen 28 ja 40 artiklan vastainen.